На основу члана 44.Закона о локалној самоуправи („Сл. гласник Републике Србије“, број 129/07), члана 137. и 138. Закона о спорту („Службени гласник РС” бр. 24/11), Одлуке о буџету града Врања за 2016. годину («Службени лист града Врања», број 23/15), члана 11. Правилника о финансирању активности у области спорта на територији града Врања („Сл.гласник града Врања“, број 2/2013), члана 2.Правилника о критеријумима и мерилима за оцену Програма редовних и посебних активности спортских и других организација на територији града Врања, („Сл.гласник града Врања“, број 2/2013), члана 6.став 1. тачка 11., члана 63. и 65. Пословника Градског веће града Врања („Сл.гласник града Врања“, број 30/12), Градско веће града Врања на седници одржаној дана 30.12.2015.године, расписало је

**Ј А В Н И К О Н К У Р С**

за финансирање потреба у области спорта на територији града Врања у 2016. години

за период од 01.01.2016 год. до 30.06.2016 год.

1.САДРЖАЈ КОНКУРСА

1.1. Програми редовних такмичарских активности спортских удружења

Циљ: унапређење рада спортских удружења

1.2. Програми посебних активности спортских удружења

Циљ: развој спорта у свим сегментима

О б л а с т:

- школска спортска такмичења,

- рад са младим спортским талентима,

- спортске активности деце и омладине,

- повећање броја едукативних активности (побољшање приступа спорту),

- смањење насилног понашања деце и омладине,

- побољшање здравственог стања деце и омладине,

- спортска рекреација и „спорт за све“,

- промоција спорта као здравог стила живота,

- организовање и спровођење акција које служе активирању појединаца у рекреативном вежбању у оквиру слободног времена(масовне акције),

- спортске активности особа са инвалидитетом,

 - организација и одржавање спортских такмичења од значаја за град Врање,

 - организација и одржавање манифестација у области спорта од значаја за Град,

 - одржавање и коришћење спортских објеката.

Средства за програме по овом конкурсу обезбеђена су буџетом Града Врања за 2016. годину.

2. Критеријуми за подносиоца пријаве

Предлоге програма редовних/посебних активности могу да доставе, сходно Закону о спорту, спортска удружења односно недобитне организације организоване на основу статута и основане ради остваривања заједничког циља у области спорта (у даљем тексту: спортска удружења).

2.1. Спортско удружење које подноси програм редовних/посебних активности, треба :

* да је регистровано у складу са законом;
* да има седиште на територији града Врања;
* да је члан Спортског савеза града Врања;
* да је директно одговорно за припрему и извођење програма редовних/посебних активности;
* да учествује у редовном систему такмичења у оквиру гране спорта у складу са спортским

правилима;

* да испуњава, у складу са законом, прописане услове за обављање делатности које су у вези

са предлогом програма;

* да није у поступку ликвидације, стечајном поступку или под привременом забраном обављања делатности.
* Учествује у редовном систему такмичења у оквиру гране спорта у складу са спортским правилима (првенство Србије или Куп Србије),
* Ангажује најмање једног спортског стручњака који има законом предвиђене стручне квалификације за рад у спорту,
* Има обезбеђен простор за реализацију програма редовних активности.

2.2. Програм редовних/посебних активности треба у погледу квалитета, садржине и природе да

испуњава следеће критеријуме:

* да је у оквирима потреба у области спорта, утврђених законом;
* да је од локалног значаја, односно од интереса за Град и да има значајан и дуготрајан утицај

на развој спорта у граду Врању;

* да је у складу са законом, општим актима организације и спортским правилима надлежног

савеза у области спорта;

* да не постоји никаква сумња у могућност реализовања програма редовних/посебних активности;
* да предвиђа ангажовање одговарајућег броја учесника, најмање једног спортског стручњака

који има законом предвиђене квалификације у области спорта и потребне ресурсе за реализацију програма;

* да се, по правилу, реализује у текућој години.

3. Критеријуми у погледу трошкова реализације редовних/посебних активности

Програмом редовних/посебних активности могу бити предвиђени искључиво трошкови реализације који су оправдани, стварни и у непосредној вези са циљевима реализације редовних/посебних активности.

3.1.Оправдани директни трошкови нарочито обухватају следеће трошкове:

* куповину и изнајмљивање опреме, реквизита и справа;
* закуп простора за спортске активности;
* ангажовања спортских стручњака који реализују програм редовних/посебних активности,
* судијских такси и котизације за такмичења;
* регистрације;
* осигурања спортиста;
* редовне лекарске прегледе спортиста;
* превоз спортиста на припреме и такмичења;
* одржавање и коришћење спортских објеката;
* и други трошкови који су неопходни за реализацију програма редовних/посебних активности:
* информисање јавности, штампање публикација и материјала, комуникације, спортско-медицинско и
* спортско-стручно и научно саветовање, набавка стручне литературе.

Међусобна права и обавезе између спортске и друге организације чији је програм утврђен Годишњим програмом финансирања потреба у области спорта и града Врања, ближе ће се уредити уговором о додели дотације за реализацију програма.

4. На основу овог јавног конкурса, биће распоређена средства у износу од ½ укупно предвиђених средстава у буџету града Врања за 2016.годину за финансирање потреба у области спорта на територији града Врања за период од 01.01.2016 год. до 30.06.2016. год.

5. Како се пријавити и по којој процедури

5.1. Пријављивање

Подносилац пријаве на конкурс за редовне такмичарске активности и посебне активности обавезан је да достави следећу документацију:

Основна документација:

1.Образац пријаве на јавни конкурс за финансирање потреба у области спорта на територији Града у 2016. Години, (период од 01.01.2016. год. до 30.06..2016 год.)

2.Програм редовних такмичарских активности односно програм посебних активности у 2016. години, (период од 01.01.2016 год. до 30.06..2016 год.)

Пратећа документација:

3.Копија годишњег извештаја (за 2015.годину) са финансијским показатељима;

4.Копија решења уписа у регистар удружења и друштава и савеза у области спорта,

5.Копија одлуке о именовању лица овлашћеног за заступање клуба,

6.Копија потврде података гранског савеза са подацима (број селекција, ранг такмичења, пласман по селекцијама, укупан број регистрованих играча).

5.2. Где и како послати пријаве

Пријава се доставља у једној запечаћеној коверти са назнаком НЕ ОТВАРАТИ

Пријава се шаље поштом на адресу:

Град Врање

Градска управа

Комисија за оцену и избор програма у области спорта града Врања

Краља Милана 1,

17 500 Врање

Пријаве послате на било који други начин (нпр. факсом или електронском поштом) или испоручене на другу адресу неће бити узете у разматрање.

Предња страна коверте мора садржати следеће податке:

Пријава за Јавни конкурс за финансирање потреба у области спорта на територији града Врања у 2016. години за период од 01.01.2016. до 30.06.2016.године.

Назив подносиоца пријаве

Адреса подносиоца пријаве

Назив програма

Назнаку: НЕ ОТВАРАТИ ПРЕ ЗАВРШЕТКА КОНКУРСА

Крајњи рок за пријем пријава је 15 дана од дана објављивања у недељном листу “Врањске“.

Благовременом доставом сматра се препоручена пошиљка предата пошти најкасније до наведеног термина (печат поште), без обзира на датум приспећа.